**Information om behandling af dine personoplysninger**

Privatinstitutionen Vandpytten (herefter institutionen) har, som dataansvarlig, pligt til at oplyse dig om behandlingen af de personoplysninger, som institutionen behandler om dig i forbindelse med dit bestyrelseshverv. Hvis du har spørgsmål til behandlingen eller, hvis du ønsker at gøre brug af dine rettigheder, kan du rette henvendelse til den daglige leder, alternativt pr. e-mail: [Kontakt@vandpytten.dk](mailto:Kontakt@vandpytten.dk)

Institutionen søger ved denne informationsskrivelse at oplyse dig om behandlingen af dine personoplysninger. Af hensyn til overskueligheden og læsevenligheden er henvisninger til lovgivning samt eksempler opregnet i fodnoterne. Du skal derfor være særligt opmærksom på, at noget af informationen skal findes der.

**Identitet** Institutionens oplysninger er

Privatinstitutionen Vandpytten

Skatmestervej 8

3400 Hillerød

CVR-NR: 35 42 08 35

**Formål** Institutionen behandler dine personoplysninger med henblik på at kunne varetage bestyrelseshvervet, herunder opfylde de forpligtelser, der fremgår af dagtilbudsloven. Institutionen vil alene behandle dine personoplysninger, som har en saglig forbindelse til dit bestyrelseshverv.

Det overordnede formål understøttes af en række underliggende formål (delformål), der er følgende:

* at korrespondere med dig om forhold, der er relevant for institutionens forhold og dit hverv som bestyrelsesmedlem,
* at registrere, synliggøre og personliggøre bestyrelsen overfor de øvrige tilknyttede forældre og fremme kommunikationen mellem dem og dig,
* at strukturere og drive institutionen,
* at promovere institutionen overfor de kommende og allerede tilknyttede forældre,
* at opbevare dokumentation til brug for en eventuel tvist mellem dig og institutionen,
* at overholde institutionens pligter, såsom iagttagelse af databeskyttelseslovgivningen samt dagtilbudsloven.

**Grundlag for** Den lovlige behandling af dine personoplysninger i forbindelse med bestyrelseshvervet baseres hoved-

**behandling** sageligt på Databeskyttelsesforordningens artikel 6. Institutionens behandling af dine *almindelige*, herunder eventuelle *fortrolige* personoplysninger foretages på baggrund af:

1. det kontraktuelle forhold indgået mellem dig og institutionen[[1]](#footnote-1),
2. institutionens nødvendighed for at overholde dets forpligtelser[[2]](#footnote-2),
3. institutionens forfølgelse af legitime interesser[[3]](#footnote-3) samt
4. i medfør af dit givne samtykke[[4]](#footnote-4).

Institutionen vil i nogle tilfælde behandle dit *CPR-nr.,* hvilket vil ske,

1. hvis videregivelsen er påkrævet af en offentlig myndighed[[5]](#footnote-5).

**Legitime** Som anført ovenfor behandler institutionen nogle af dine almindelige personoplysninger i medfør af en

**interesser** interesseafvejning (kaldet interesseafvejningsreglen). De legitime interesser, der begrunder behandlingen er følgende:

1. institutionens interesse i at korrespondere med dig om relevante forhold,
2. institutionens interesse i at strukturere og drive institutionen, herunder synliggøre dig som bestyrelsesmedlem,
3. institutionens interesse i at promovere institutionen overfor de kommende og allerede tilknyttede forældre,
4. institutionens interesse i at opbevare dokumentation til brug for en eventuel tvist mellem dig og institutionen,

Dine interesser, grundlæggende rettigheder- og frihedsrettigheder, går ikke forud for institutionens førnævnte legitime interesser.

**Modtagere** Institutionen videregiver eller overlader dine personoplysninger til følgende modtagere:

* Institutionen overlader samtlige af dine personoplysninger til dets databehandler Landsorganisationen Danske Daginstitutioner, CVR-nr. 25273214, Hejrevang 21 D, 3450 Allerød, Danmark, da databehandleren består institutionen med administrationen af institutionens forhold.
* Institutionen overlader nogle af dine personoplysninger til dets databehandler Børneringen, med henblik på registrering af dig som bestyrelsesmedlem. Parent er er institutionens intranet, der endvidere bruges som en administrations- og planlægningsløsning.

**Offentliggørelse af dine personoplysninger**

* Institutionen vil offentliggøre en række af dine personoplysninger på institutionens intranet, ligesom ved ophæng i institutionen. I forbindelse hermed sker offentliggørelse af dine personoplysninger, såsom portrætbillede, navn, telefonnummer samt arbejdsmail.

**Opbevaring/** Institutionen vil kontinuerligt før, under og efter bestyrelseshvervet foretage en vurdering af, hvornår

**slettefrister** opbevaringen af dine personoplysninger helt eller delvist ikke længere er nødvendig i forhold til formålene, som dine enkelte personoplysninger oprindeligt blev indsamlet til. Formålene med behandlingen er beskrevet oven for.

Institutionens dokumentation for efterlevelse af databeskyttelseslovgivningen, hvori dine personoplysninger indgår, vil blive opbevaret i 5 år[[6]](#footnote-6). Imidlertid vil dine øvrige personoplysninger, der behandles til andre formål opbevares i 3 år.

Førnævnte opbevaringsfrister kan fraviges, såfremt en helhedsvurdering af samtlige relevante forhold tilsiger andet. Til fastlæggelsen af tidsrummet vil følgende kriterier tillægges betydning:

* Hvorvidt institutionen har et dokumentationsbehov overfor dig eller tredjemand, herunder med henblik på at et retskrav kan fastlægges, gøres gældende eller forsvares.
* Hvorvidt opbevaringen af dine personoplysninger er nødvendigt af hensyn til behandlingen samt det formål, hvortil oplysningerne er indsamlet til.
* Din interesse i at personoplysningerne slettes.

**Rettigheder** Ret til indsigt: Du har ret til at få indsigt i de oplysninger, som institutionen behandler om dig samt en række yderligere obligatoriske oplysninger i henhold til Databeskyttelsesforordningens artikel 15.

Ret til berigtigelse (rettelse): Du har i nogle tilfælde ret til at få berigtiget urigtige oplysninger, som institutionen har tilknyttet dig.

Ret til sletning: Du har i særlige tilfælde ret til at få slettet personoplysninger, forinden tidspunktet for institutionens generelle slettefrister indtræffer.

Ret til begrænsning af behandling: Du har i visse tilfælde ret til at få behandlingen af personoplysninger, som institutionen har tilknyttet dig, begrænset.

Hvis du har ret til at få begrænset behandlingen, må institutionen fremover alene behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

Ret til indsigelse: Du har i visse tilfælde ret til at gøre indsigelse mod institutionens ellers lovlige behandling af dine personoplysninger.

Ret til at få transmitteret oplysninger (dataportabilitet): Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført personoplysningerne fra én dataansvarlig til en anden uden hindring.

Ret til at trække et samtykke tilbage: Såfremt du giver samtykke til institutionens behandling af dine personoplysninger, vil et sådant samtykke på ethvert tidspunkt kunne trækkes tilbage[[7]](#footnote-7). Du skal være opmærksom på at tilbagekaldelsen af et givet samtykke ikke kan foretages med tilbagevirkende kraft, således virkningen af en tilbagekaldelse vil være, at institutionens behandling af dine personoplysninger fremover ikke må finde sted.

Institutionens behandling af dine personoplysninger kan dog fortsættes, hvis der oprindeligt var eller efterfølgende er et andet behandlingsgrundlag. Hvis institutionen fortsætter behandlingen, selvom du har trukket samtykket tilbage, vil du blive orienteret om at behandlingen fortsættes samt behandlingsgrundlaget for den videre behandling.

**Klage?** Du har ret til at indgive en klage til Datatilsynet, såfremt du er utilfreds med den måde, som institutionen behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).

1. Behandlingsgrundlaget følger af Databeskyttelsesforordningens artikel 6, stk. 1, litra b, Databeskyttelseslovens § 6, stk. 1, hvormed dine almindelige personoplysninger, der er nødvendige for varetagelsen og opfyldelsen af bestyrelseshvervet kan behandles af institutionen. [↑](#footnote-ref-1)
2. Behandlingsgrundlaget følger af Databeskyttelsesforordningens artikel 6, stk. 1, litra c, Databeskyttelseslovens § 6, stk. 1, hvormed de personoplysninger, der er nødvendig for institutionens overholdelse af de forpligtelser, der påhviler institutionen i medfør af databeskyttelseslovgivningen, f.eks. fremsendelse af nærværende informationsskrivelse, kan behandles. [↑](#footnote-ref-2)
3. Behandlingsgrundlaget følger af Databeskyttelsesforordningens artikel 6, stk. 1, litra f, Databeskyttelseslovens § 6, stk. 1. Institutionens legitime interesser forklares nedenfor under punktet ”legitime interesser”. [↑](#footnote-ref-3)
4. Behandlingsgrundlaget følger af Databeskyttelsesforordningens artikel 6, stk. 1, litra a, Databeskyttelseslovens § 6, stk. 1. Der henvises til særskilt samtykkeerklæring. [↑](#footnote-ref-4)
5. Behandlingsgrundlaget følger af Databeskyttelseslovens § 11, stk. 2, nr. 3. [↑](#footnote-ref-5)
6. Databeskyttelseslovens § 41, stk. 7. [↑](#footnote-ref-6)
7. Din ret hertil fremgår af Databeskyttelsesforordningens artikel 7, stk. 3. [↑](#footnote-ref-7)